हमें भगवान से संसार रूपी धन नहीं मांगना चाहिए: अिमत शास्त्री
शहर के फुटेरा वार्ड नंबर 1 में चल रही संगीतमय श्रीमद् भागवत
भास्कर संवाददाता। दमोह
शहर के फुटेरा वार्ड नंबर 1 में चल रही संगीतमय श्रीमद् भागवत में वृंदावन से पधारे अमित कृष्ण शास्त्री ने पंचम दिन की कथा में कहा कि हमें भगवान से संसार रूपी धन नहीं मांगना चाहिए। बल्कि यह मांगना चाहिए, कि हे प्रभु मेरा चित्त निरन्तर आपके चरण कमलों में लगा रहे, मैं आपको कभी भूल न पाऊ।
उन्होंने कहा कि भगवान श्रीकृष्ण की लीलाएं अनंत हैं, उनकी महिमा अपार हैं, पूतना उद्धार की मीमांसा करते हुए कहा कि पूतना का अर्थ है अज्ञान, अविद्या पूतना वांसना का स्वरूप हैं। माया में फंसे हुए व्यक्ति को ही पूतना मारती हैं। श्रीकृष्ण तो परब्रहा परमात्मा हैं, गुणातीत हैं। माया से रहित महायोगी हैं। उन्हें तो माया स्पर्श भी नहीं कर सकती फिर पूतना जैसी रात सनी उन्हें कैसे मार सकती हैं। इस कथा का आध्यात्मिक रहस्य यह है कि जीव और परमात्मा के बीच अज्ञान व वासना का पर्दा है। वासना का विनाश होने पर ही कृष्ण मिलन संभव है। इसलिए जीवन में किसी सदगुरू का वरण करो, बिना सद्गुरू के आप परमात्म तत्व का ज्ञान प्राप्त नहीं कर सकते। कथा प्रसंग को आगे बढ़ाते हुए उन्होंने कहा कि माता यशोदा ने जैसे ही कन्हैया को मुख खोलने के लिए कहा कि तूने मिट्टी क्यों खाई है, कन्हैया ने जैसे ही मुख खोला तो उसमें ब्रहा समाया हुआ देखा।
उन्होंने अपनी माता को अपने विश्वरूप का दर्शन कराया। इस तरह उन्होंने माता यशोदा को अपना ईश्वरीय अवतार लेने का प्रमाण दिया। भगवान केवल निष्काम प्रेम भक्ति से प्रसन्न होते हैं। इसलिए केवल गोविन्द पर विश्वास करो। इस प्रकार व्यास जी ने अपने श्रीमुख से मानव कल्याण के लिए यह सुंदर बात कही। रामेश्वर शास्त्री ने कथा में अधिक से अधिक संख्या में श्रृद्धालुओं से कथा सुनने की अपील की है।
धर्म
hin_Deva awa_Deva bho_Deva hin_Deva hin_Deva hin_Deva awa_Deva